Document ID: 32004D0186

Komisijas Lēmums
(2004. gada 16. februāris),
ar ko groza dažus Lēmuma 96/510/EK pielikumus attiecībā uz zootehniskajām prasībām zirgu dzimtas dzīvnieku spermas, olšūnu un embriju importam
(izziņots ar dokumenta numuru C(2004) 388)
(Dokuments attiecas uz EEZ)
(2004/186/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1994. gada 23. jūnija Direktīvu 94/28/EK, ar ko nosaka principus, kas attiecas uz zootehniskajiem un ģenealoģiskajiem noteikumiem, kurus piemēro no trešām valstīm importētajiem dzīvniekiem, to spermai, olšūnām un embrijiem, un kura groza Direktīvu 77/504/EEK par tīršķirnes vēršu ģints sugu vaislas dzīvniekiem [1], un jo īpaši tās 5. panta trešo ievilkumu, 6. panta otro ievilkumu un 7. panta otro ievilkumu,
tā kā:
(1) Zootehniskajā sertifikātā ir jānorāda specifiski dati, lai noteiktu tā dzīvnieka izcelsmi un identitāti, no kura iegūta sperma, olšūnas un embrijs.
(2) Sertifikāta paraugi Kopienas iekšējai tirdzniecībai ar zirgu dzimtas dzīvnieku spermu, olšūnām un embrijiem ir noteikti Komisijas 1996. gada 12. janvāra Lēmumā 96/79/EK, ar ko nosaka reģistrētu zirgu dzimtas dzīvnieku spermas, olšūnu un embriju zootehniskos sertifikātus [2].
(3) Sertifikāta paraugi liellopu, cūku, aitu un kazu dzimtas dzīvnieku spermas, olšūnu un embriju importam no trešām valstīm ir noteikti Komisijas 1996. gada 18. jūlija Lēmumā 96/510/EK, ar ko nosaka ģenealoģiskos un zootehniskos sertifikātus vaislas dzīvnieku, to spermas, olšūnu un embriju importam [3].
(4) Kopienas noteikumu konsekvences labad ģenealoģiskie un zootehniskie sertifikāti, kas noteikti Lēmumā 96/510/EK, ir jāpapildina ar noteikumiem attiecībā uz zirgu dzimtas dzīvnieku spermas, olšūnu un embriju importu no trešām valstīm. Šiem noteikumiem ir jābalstās uz zootehniskajām prasībām, kas attiecas uz Kopienas iekšējo tirdzniecību ar šo sugu dzīvnieku spermu, olšūnām un embrijiem.
(5) Tādēļ attiecīgi jāgroza Lēmums 96/510/EK.
(6) Šajā lēmumā paredzētie pasākumi ir saskaņā ar Pastāvīgās zootehnikas komitejas atzinumu,
IR PIEŅĒMUSI ŠO LĒMUMU.
1. pants
Lēmuma 96/510/EK IV, V un VI pielikumu groza saskaņā ar šā lēmuma pielikumu.
2. pants
Šis lēmums ir adresēts dalībvalstīm.
Briselē, 2004. gada 16. februārī

Labels: 3
6